Douglas Bradley

Douglas Bradley (født 7. september 1954) er en engelsk skuespiller.

Biografi 
Douglas Bradley blev født i Liverpool i 1954. Han gik i gymnasiet på Quarry Bank High School. Som helt ung, i skoletiden, mødte han Clive Barker. Det blev til et venskab, som skulle strække sig mange år frem i tiden. I 1977 flyttede Bradley til London, hvor han sammen med Barker stiftede den progressive teatergruppe Dog Company. Mens at Barker, sammen med vennen Peter Atkins, skrev manuskripter, begyndte Bradley at spille skuespil. Teatergruppen blev, efter en række succesfulde optrædender på Edinburgh Festival, opløst i 1982.

I 1973 medvirkede Bradley i sin første film Salome, hvor han spillede Kong Herodes. Først fjorten år senere medvirkede han i den første Hellraiser film, som er baseret på Clive Barkers roman "The Hellbound Heart". 

Douglas Bradley blev optaget i skrækfilmenes hall of fame, for sin rolle som den berygtede og forhadte Pinhead, klosterbrødrenes leder i skrækfilmene Hellraiser. En rolle som han har besat siden den første Hellraiser film blev indspillet i 1987. I dag (2005) er der udkommet 8 Hellraiser film. 

Bradley har medvirket i 26 film, været gæstestjerne i 6 TV serier, medvirker på DVD'en Boogeymen: The Killer Compilation (2001) for sin rolle som netop dæmonen fra Hellraiser filemene Pinhead / kaptajn Elliot Spencer. Derudover har han skrevet bogen "Behind the mask of the horror actor", som er udgivet af Titan Books i 1996. Han har også medvirket som gæste vocal på Cradle of Filths cd Midian samt i musikvideon "Her Ghost in the Fog".

Han bor sammen med sin kone Lynne og hans to børn. Han har en kat og en Macintosh.

"Behind the mask of the horror actor" af Douglas Bradley 
Bogen handler om Bradley's syn på filmverdnens uhyrer, og på de der spiller dem. Behind the mask of the horror actor giver dig en rejse ind i rædslernes univers, begyndende med de tidligere uhyrer spillet af bl.a. Lon Chaney, Boris Karloff og Christopher Lee som henholdsvis The Hunchback, Frankensteins monster og Dracula. 

Bogen tager dig også med på en tur ind i de moderne uhyrers verden. Interviews med bl.a. Freddy Krueger, spillet af Robert Englund, Jason Vorheers, spillet af bl.a. Kane Hodder og Leatherface, som er spillet af Gunnar Hansen. Bogen slutter af med Bradleys eget syn på hans rolle som Pinhead i filmen Hellraiser.

Film 

1973: Salome som Kong Herodes
1978: The Forbidden
1987: Hellraiser 1 som Pinhead
1988: Hellbound: Hellraiser 2 som Pinhead / kaptajn Elliot Spencer
1990: Nightbreed som Dirk Lylesberg
1992: Hellraiser 3: Hell on Earth som Pinhead / kaptajn Elliot Spencer
1993: Shepherd on the Rock som James Culzean
1995: Proteus som Leonard Brinkstone
1995: The Big Game (TV) som Harry Wolf
1996: Jim's Gift (TV)
1996: Hellraiser: Bloodline som Pinhead
1996: La Lengua asesina som Headwig
1998: Driven som Erik Myers
1998: Archangel Thunderbird (TV) som dr. Churchill
1999: An Ideal Husband som Douglas Bradley
2000: Hellraiser: Inferno som Pinhead
2001: Judge John Deed: Exacting Justice (TV) Inspector Lannon
2001: On Edge som dr. Matthews
2002: Hellraiser: Hellseeker som Pinhead
2002: Red Lines som Teacher
2003: Dominator som Dr. Payne's stemme
2005: The Commander: Black Dog (TV) som Tim Gad
2005: The Prophecy: Uprising som Laurel
2005: Hellraiser: Deader som Pinhead
2005: Hellraiser: Hellworld som Pinhead
2005: Urbane som Richard Germanine

Se også 
 Clive Barker
 Dog Company
 Hellraiser

Eksterne henvisninger 
 Douglas Bradleys officielle hjemmeside  (på engelsk)
 
 Hellraiser fan side  (på engelsk)

Skuespillere fra England